121.     ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 249556/11806 της 20 Δεκ. 1978/7 Απρ. 1979 (ΦΕΚ Β΄  338) Περί καθορισμού των γεωργικών φαρμάκων τα οποία περιλαμβάνονται στα κυκλοφορούντα στη Χώρα μας κατά την εφαρμογή του Νόμ. 721/1977. Έχοντας υπόψη: 1.Τις διατάξεις των άρθρ. 1, 2, 5, 12, 14 και 30 του Νόμ. 721/1977 «περί εγκρίσεως κυκλοφορίας και ελέγχου των γεωργικών φαρμάκων, ως και ρυθμίσεως συναφών θεμάτων». 2.Την αριθ. 216867/3737/19.5.1978 απόφασή μας με θέμα «Επακριβής καθορισμός εννοίας γεωργικού φαρμάκου για τη χορήγηση εγκρίσεως κυκλοφορίας». Σελ. 410,660 Τεύχος 720-Σελ.98 3.Τις γνωμοδοτήσεις αριθ. 2 της 8ης Συνεδριάσεως έτους 1978/8ης Ιουν. και αριθ. 3 της 10ης Συνεδριάσεως έτους 1978/13ης Ιουλ. του Α.ΣΥ .ΓΕ.Φ., αποφασίζουμε: 1.Καθορίζουμε τα ακόλουθα γεωργικά φάρμακα ως κυκλοφορούντα στη Χώρα μας για τη χορήγηση της εγκρίσεως κυκλοφορίας τους και της αδείας εισαγωγής τους σύμφωνα με τις διατάξεις του Νόμ. 721/1977: α)Εκείνα που η αποτελεσματικότητά τους είναι από πενταετίας, προ της εφαρμογής του Νόμ. 721/77, γνωστή στην επιστήμη και επιβεβαιωμένη στην πράξη. β)Εκείνα που για μια τουλάχιστο τριετία προ της εφαρμογής του Νόμ. 721/77 έχουν εισαχθεί ή παραχθεί στη Χώρα μας και έχουν χρησιμοποιηθεί στην πράξη με ικανοποιητικά αποτελέσματα. γ)Εκείνα τα οποία εισήχθησαν ή παρήχθησαν στη Χώρα μας σε εμπορεύσιμη ποσότητα, άπαξ ή επανειλημμένα, μετά την 7.4.75 και μέχρι την 7.4.78, εφόσον το περιεχόμενο σ’ αυτά δρων συστατικό εισήχθη στη Χώρα μας, στο ίδιο ή σε άλλο σκεύασμα, τουλάχιστο μέχρι και την 7.4.77. δ)Εκείνα τα οποία εισήχθησαν ή παρήχθησαν στη χώρα μας σε εμπορεύσιμη ποσότητα, άπαξ ή επανειλημμένα, μέχρι την 7.4.78 και το περιεχόμενο σ’ αυτά δρων συστατικό εισήχθη στη Χώρα μας για πρώτη φορά μετά την 7.4.77, υπό τις εξής προϋποθέσεις: (1)Να έχει υποβληθή αίτηση για τη χορήγηση της εγκρίσεως κυκλοφορίας τους. (2)Να έχουν λάβει έγκριση κυκλοφορίας στη χώρα παραγωγής τους ή σε άλλη χώρα και να μην έχουν απαγορευθεί για τοξικολογικούς ή άλλους λόγους, σε γεωργικώς προηγμένες χώρες. (3)Να βεβαιώνεται με την κατά Νόμο υπεύθυνη δήλωση εάν έχουν ή όχι δοκιμασθεί στη Χώρα μας από Κρατικό Ίδρυμα Ερεύνης ή αρμόδιο Οργανισμό όπως αυτά καθορίζονται στην παρ. 4 άρθρ. 6 του Νόμ. 721/77 και από ποιόν συγκεκριμένα, ειδικά δε για τα υγειονομικής σημασίας παρασιτοκτόνα ότι έχουν δοκιμασθεί στη Χώρα μας και ότι τα αποτελέσματα της δοκιμής υπήρξαν ικανοποιητικά. 16.Ε.β.121 ΄Αμυνα κατά των ασθενειών των Φυτών ε)Εκείνα τα οποία εισήχθησαν στη Χώρα μας ως δείγματα άπαξ ή επανειλημμένα, μέχρι και την 7.4.78 και το περιεχόμενο σ’ αυτά δρων συστατικό είναι γνωστό στη Χώρα μας, δηλαδή έχει εισαχθεί σαν άλλο σκεύασμα – σε εμπορεύσιμη ποσότητα και έχει χρησιμοποιηθεί στην πράξη με ικανοποιητικά αποτελέσματα, υπό τις εξής προϋποθέσεις: (1)Να έχει υποβληθεί αίτηση για τη χορήγηση της εγκρίσεως κυκλοφορίας τους. (2)Να έχουν εισαχθεί στη Χώρα μας σε ποσότητα όχι μικρότερη των 200 γραμ. δρώντος συστατικού ή να έχουν δοκιμασθεί σε έκταση τουλάχιστο 10 στρεμμάτων μιας συγκεκριμένης καλλιεργείας ειδικά δε τα υγειονομικής σημασίας παρασιτοκτόνα να έχουν εισαχθεί στη Χώρας μας σε ποσότητα όχι μικρότερη των 200 γραμ. δρώντος συστατικού ή σαν ετοιμόχρηστα σκευάσματα να έχουν εισαχθεί ή παραχθεί στη Χώρα μας σε ποσότητα συσκευασίας όχι μικρότερη των δύο δωδεκάδων φιαλών ή κυτίων. (3)Να βεβαιώνεται με την κατά Νόμον υπεύθυνη δήλωση ότι έχουν δοκιμασθεί στη Χώρα μας και ότι τα αποτελέσματα της δοκιμής υπήρξαν ικανοποιητικά. ς)Εκείνα τα οποία εισήχθησαν στη Χώρα μας ως δείγματα, άπαξ ή επανειλημμένα, μέχρι και την 7.4.78 και το περιεχόμενο σ’ αυτά δρων συστατικό είναι νέο για τη Χώρα μας, δηλαδή ουδέποτε εισήχθη ούτε σαν άλλο σκεύασμα σε εμπορεύσιμη ποσότητα και υπό τας εξής προϋποθέσεις: (1)Να έχει υποβληθεί αίτηση για τη χορήγηση της εγκρίσεως κυκλοφορίας τους. (2)Να έχουν εισαχθεί στη Χώρα μας σε ποσότητα όχι μικρότερη των 200 γραμμαρίων δρώντος συστατικού ή να έχουν δοκιμασθεί σε έκταση τουλάχιστο 10 στρεμ. μιάς συγκεκριμένης καλλιεργείας, ειδικά δε τα υγειονομικής σημασίας παρασιτοκτόνα να έχουν εισαχθεί στη Χώρα μας σε ποσότητα όχι μικρότερη των 200 γραμμαρίων δρώντος συστατικού ή σαν ετοιμόχρηστα σκευάσματα να έχουν εισαχθεί ή παραχθεί στη χώρα μας σε ποσότητα συσκευασίας όχι μικρότερη των δύο δωδεκάδων φιαλών ή κυτίων. (3)Να έχουν λάβει έγκριση κυκλοφορίας στη χώρα παραγωγής τους ή σε άλλη χώρα και να μην έχουν απαγορευθεί για τοξικολογικούς λόγους, σε γεωργικώς προηγμένη χώρα. (4)Να βεβαιώνεται με την κατά Νόμο υπεύθυνη δήλωση εάν έχουν ή όχι δοκιμασθεί στη χώρα μας από Κρατικό Ίδρυμα Ερεύνης ή αρμόδιο Οργανισμό όπως αυτά καθορίζονται στην παρ. 4 του άρθρ. 6 του Νόμ. 721/1977 και από ποιο συγκεκριμένα, ειδικά δε για τα υγειονομικής σημασίας παρασιτοκτόνα ότι έχουν δοκιμασθεί στη Χώρα μας και ότι τα αποτελέσματα της δοκιμής υπήρξαν ικανοποιητικά. 2.Διευκρινίζουμε τα ακόλουθα: α)Ως δείγματα θεωρούνται εκείνα τα γεωργικά φάρμακα, τα οποία, ανεξαρτήτως ποσότητος, χαρακτηρίσθηκαν έτσι στα τιμολόγια ή προτιμολόγια εισαγωγής τους στη Χώρα μας. β)Ότι η μη ύπαρξη δοκιμής γεωργικού φαρμάκου από Κρατικό Ίδρυμα Ερεύνης ή αρμόδιο Οργανισμό στη Χώρα μας δεν αποτελεί εμπόδιο, για τις περιπτώσεις εκείνες των γεωργικών φαρμάκων της παρ. 1 της αποφάσεως αυτής που περιλαμβάνεται στις προϋποθέσεις, για τον χαρακτηρισμό του γεωργικού φαρμάκου ως κυκλοφορούντος. Στην περίπτωση αυτή οι σχετικές πληροφορίες θα δίδονται από τη Δ/νση Γεωργίας στην περιοχή της οποίας πραγματοποιήθηκε η δοκιμή. Η απόφαση αυτή να δημοσιευθεί στην Εφημερίδα της Κυβερνήσεως. 